Cum se pot înscrie românii pe platforma de vaccinare: Sunt 3 etape.
Înscrierile se pot realiza individual, direct în platformă, prin apelarea call centerelor direcțiilor de sănătate publică. Momentan se pot înscrie doar persoanele din etapa 1 (personalul medical). Persoanele care se planifică la vaccinare își creează un cont pe baza datelor de identificare și a numărului de telefon.
Autoritățile anunță mai multe posibilități de înscriere pe platforma de vaccinare, printre care direct în platformă, prin apelarea call centerelor direcțiilor de sănătate publică sau prin medicii de familie.Conform Comitetului Național de coordonare a activităților privind vaccinarea împotriva COVID-19, înscrierile în platforma informatică de programare https://programare.vaccinare-covid.gov.ro/ se realizează în corelare cu cele trei etape.Au fost identificate mai multe posibilități de înscriere, pe fiecare etapă în parte.Astfel, înscrierile se pot realiza individual, direct în platformă, prin apelarea call centerelor direcțiilor de sănătate publică (DSP), operaționalizate de Ministerul Apărării Naționale (MApN), împreună cu Serviciul de Telecomunicații Speciale (STS), prin medicii de familie, precum și prin personalul din direcțiile de asistență socială ale consiliilor locale.Fiecare persoană se poate înscrie pe platformă alegând una dintre modalitățile corespunzătoare categoriei din care face parte, respectiv:• pentru etapa 1 – Persoanele incluse în categoria lucrătorilor din domeniile sănătății și social – sistem public și privat – înscrierile se pot realiza astfel: prin intermediul angajatorului, pentru lucrătorii din domeniile sănătății și social– sistem public și privat, prin apelarea call centerelor, pentru persoanele care nu dețin certificat digital calificat sau nu sunt organizate ca persoană juridică având profil medical.• pentru etapa 2 – Populația cu grad ridicat de risc și lucrători care desfășoară activități în domenii-cheie, esențiale – înscrierile se pot realiza astfel: Prin intermediul angajatorului, pentru personalul care desfășoară activități în domenii cheie, esențiale, individual, direct pe platforma informatică, pentru persoanele care au vârsta peste 65 de ani (aplicația confirmă vârsta prin verificarea CNP-ului introdus la înregistrare), prin intermediul medicului de familie, pentru persoanele care au vârsta peste 65 de ani și pentru persoanele aflate în evidență cu boli cronice, indiferent de vârstă, prin administrator, pentru persoanele cu grad ridicat de risc din centrele medicosociale și rezidențiale, prin aparținători, pentru persoanele care au vârsta peste 65 de ani, prin apelarea call centerelor, pentru persoanele care au vârsta peste 65 de ani și pentru persoanele aflate în evidență cu boli cronice, indiferent de vârstă sau prin direcțiile de asistență sociale de la nivelul primăriilor, pentru persoanele care au vârsta peste 65 de ani și pentru persoanele aflate în evidență cu boli cronice,indiferent de vârstă.• pentru etapa 3 – Populația generală – înscrierile se pot realiza prin intermediul angajatorului, individual, direct pe platforma informatică, prin apelarea call centerelor, prin intermediul medicului de familie sau prin direcțiile de asistență socială de la nivelul primăriilor.Pașii pe care trebuie să îi parcurgă persoana care înregistrează programări sunt prezentați în Manualul de utilizare, postat pe site-ul: https://vaccinare-covid.gov.ro.